cyanic-selkie/wikianc huggingface dataset:
Αρτσβίκ
2010–Παρόν: 2017
Κατηγορία:Αρμένισες τραγουδίστριες Κατηγορία:Συμμετέχοντες στο διαγωνισμό τραγουδιού Eurovision με την Αρμενία Κατηγορία:Συμμετέχοντες στη Eurovision
Σιέρατς
Το Σιέρατς (πολωνικά: Sieradz, λατινικά: Siradia, γίντις: שעראַדז, שערעדז, שעריץ, γερμανικά: 1941-45 Schieratz) είναι πόλη και η έδρα του Πόβιατ Σιέρατς, στο Βοεβοδάτο Λοτζ της κεντρικής Πολωνίας, που βρίσκεται επί του ποταμού Βάρτα. Ο πληθυσμός του είναι 41.390 κάτοικοι (2020).
Ιστορία
Το Σιέρατς είναι μία από τις ιστορικότερες πόλεις της Πολωνίας. Οι αρχαιολογικές έρευνες που έγιναν στην περιοχή κατέδειξαν ότι υπάρχουν ίχνη κατοίκησης ήδη από τον 6ο/7ο αιώνα. Μια οχυρή θέση έκανε την εμφάνισή της κατά τον 11ο αιώνα. Ο Άραβας γεωγράφος Αλ Ιντρισί ανέφερε το Σιέρατς το 1136, ενώ το εξίσωνε με άλλες πόλεις της Πολωνίας, όπως το Γκνιέζνο, η Κρακοβία και το Βρότσουαφ.
Υπήρξε πρωτεύουσα ενός από τα δουκάτα της Πολωνίας κατά την εδαφική αποδόμηση της χώρας, στη διάρκεια του 13ου αιώνα, το Δουκάτο του Σιέρατς (δείτε το λήμμα Βασίλειο της Πολωνίας (1138–1320))
Ο Κορράδος Α΄ της Μασοβίας παραχώρησε στο Σιέρατς προνόμια πόλης το 1250. Στα τέλη του 14ου αιώνα, ένα νέο κάστρο αντικατέστησε το παλιό φρούριο της πόλης. Η ανάπτυξη της πόλης σταμάτησε απότομα λόγω των επιθέσεων των Τάταρων και των Τσέχων, και κατά τον 14ο αιώνα, από τους Τεύτονες.
Από τον 13ο ως τον 15ο αιώνα, 15 γενικές συνελεύσεις των ευγενών έλαβαν χώρα στο Σιέρατς για την ανάδειξη ενός βασιλιά. Στις 26 Φεβρουαρίου 1383, ήταν στο Σιέρατς που διαβεβαιώθηκε στον πρέσβη της Ουγγαρίας ότι η βασίλισσα της Πολωνίας θα ήταν η Χεδβίγη του Ανζού, κόρη του Λουδοβίκου Α΄ της Ουγγαρίας. Το 1432, η πολωνική αριστοκρατία, συνεδρειάζουσα στο Σιέρατς, αναγνώρισε το δικαίωμα στον γιο του βασιλιά Βλαδίσλαου Β΄ Γιαγκελόν να τον διαδεχτεί. Το 1445, ήταν και πάλι στο Σιέρατς που οι ευγενείς επέλεξαν τον Καζίμιρ Δ΄ Γιαγκελόν ως βασιλιά.
Ήταν κατά την Αναγέννηση που η πόλη γνώρισε το απόγειό της. Στις αρχές του 16ου αιώνα, 162 καλλιτέχνες ήσαν εγκατεστημένοι, χωρισμένοι σε 12 συντεχνίες, κυρίως οι υφασματέμποροι, οι γουναράδες και οι ράφτες. Το εμπόριο ήταν ιδιαιτέρως ανεπτυγμένο. Οι εμποροπανήγυρεις τραβούσαν το ενδιαφέρον ξένων αγοραστών, οι οποίοι έρχονταν ορισμένες φορές ακόμη και από την Ισπανία ή την Πορτογαλία. Οι πόλεμοι με τη Σουηδία, πυρκαγιές και επιδημίες λέπρας εξηγούν το γεγονός ότι η πόλη άρχισε να παρακμάζει μετά τον 17ο αιώνα, κάτι που συνεχίστηκε μέχρι και τα μέσα του 18ου αιώνα.
Στα τέλη του 18ου αιώνα, η πόλη άρχισε σταδιακά να ανοικοδομείται. Μετρούσε 1500 κατοίκους, 191 κατοικίες, 80 καλλιτέχνες που εκπροσωπούσαν 21 επαγγέλματα.
Μετά το δεύτερο διαμελισμό της Πολωνίας, οι κάτοικοι συμμετείχαν ενεργά σε κάθε πολεμική σύγκρουση υπέρ της ανεξαρτησίας, ανεξαρτησία την οποία η Πολωνία ξαναβρήκε το Νοέμβριο του 1918. Ο μεσοπόλεμος ήταν μια χρυσή περίοδος για το Σιέρατς. Η βιομηχανία και η βιοτεχνία σε σύντομο διάστημα ξεπέρασαν την παραγωγικότητα της προπολεμικής περιόδου, ενώ η πολιτισμική ζωή αναπτύχθηκε. Την 1η Σεπτεμβρίου 1939 ξέσπασε ο Β΄ Παγκόσμιος Πόλεμος. Στις 9 Νοεμβρίου 1939, η πόλη προσαρτήθηκε από το Ράιχ. Οι Ναζί επιχείρησαν να σβήσουν οτιδήποτε είχε σχέση με το πολωνικό παρελθόν του Σιέρατς, καίγοντας όλα τα πολωνικά χειρόγραφα που βρήκαν, μετονομάζοντας τους δρόμους, καταστρέφοντας τα αγάλματα και τις πλάκες που μνημόνευαν ιστορικά γεγονότα. Ως απάντηση, αντιστασιακά κινήματα έκαναν την εμφάνισή τους στην περιοχή, τα οποία πολεμήθηκαν λυσσαλέα από την Γκεστάπο.
Στις 23 Ιανουαρίου 1945, ο Κόκκινος Στρατός απελευθέρωσε μία πόλη που είχε χάσει μεγάλο μέρος του πληθυσμού της και που ήταν μερικώς κατεστραμμένη. Το Σιέρατς επανοικήθηκε μετά τον πόλεμο, καθώς η αναγέννηση της πολωνικής υφαντοβιομηχανίας χρειαζόταν σημαντικό αριθμό εργατικών χεριών.
Τουρισμός
Αξιοθέατα της πόλης:
Εξωτερικοί σύνδεσμοι
Κατηγορία:Πόλεις της Πολωνίας Κατηγορία:Πόλεις του Βοεβοδάτου Λοτζ Κατηγορία:Βοεβοδάτο Σιέρατς (1339-1793) Κατηγορία:Κυβερνείο Κάλις Κατηγορία:Βοεβοδάτο Λοτζ (1919-1939) Κατηγορία:Εγκλήματα πολέμου των Ναζί στην Πολωνία
Μουχαϊμίν Μουσταφά
Ο Μουχαϊμίν Μουσταφά (γενν. 10 Οκτωβρίου 1999) είναι Σουδανός-Τούρκος επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουροντ για τον Ιωνικό Νίκαιας.
Πρώιμη ζωή
Ο Μουσταφά γεννήθηκε στη Βόρεια Λευκωσία από Σουδανούς γονείς που μετακόμισαν στην Κύπρο για υψηλότερου επιπέδου εκπαίδευση. Ο Μουσταφά μεγάλωσε στην Κερύνεια. Διακρίθηκε στον στίβο καθώς και στην καλαθοσφαίριση, όπου κατέκτησε το Παγκύπριο Πρωτάθλημα τόσο στο άλμα εις μήκος όσο και στο άλμα εις ύψος στο δημοτικό σχολείο. Τον ανίχνευσε η Εφές Αναντολού μαζί με τον αδερφό του και οι δύο τους μετακόμισαν στην Κωνσταντινούπολη για να ενταχθούν στην Αναντολού Εφές όταν ο Μουσταφά ήταν 10 ετών.
Επαγγελματική σταδιοδρομία
Ο Μουσταφά έκανε την πρώτη επαγγελματική εμφάνισή του με την Περτέβνιγιαλ στην 2η Τουρκίας (TBL) την περίοδο 2015-2016. Η μακροπρόθεσμη συμφωνία της Περτέβνιγιαλ ως σύλλογος τροφοδοσίας στην Εφές συνήφθη μετά από εκείνη τη χρονιά, με αποτέλεσμα η Εφές Αναντολού να βάλει μια ομάδα Β', την Εφές Αναντολού Γκελισίμ στην 4η Τουρκίας (Περιφερειακή Κατηγορία). Μεταφέρθηκε σε αυτή την ομάδα ενώ έπαιζε για τα πρώτα φιλικά παιχνίδια περιστασιακά. Ο Μουσταφά εντάχθηκε επίσης στην σύνθεση του σταδίου προετοιμασίας της Εφές Αναντολού που διεξήχθη στη Σλοβενία το 2016.
Ο Μουσταφά έκανε την πρώτη εμφάνισή του στην 1η Τουρκίας (BSL) στις 8 Οκτωβρίου 2017, δύο ημέρες πριν από τα 18α γενέθλιά του εναντίον της Πινάρ Καρσίγιακα. Κατέγραψε 8 πόντους στον αγώνα με την Μπάνβιτ στις 25 Δεκεμβρίου 2017 ως προσωπική του επίδοση στο BSL. Έκανε την πρώτη συμμετοχή του στην Ευρωλίγκα στις 29 Δεκεμβρίου 2017 εναντίον της Μπρόζε Μπάμπεργκ.
Στις 9 Ιανουαρίου 2018, ο Μουσταφά υπέγραψε αμφίδρομο συμβόλαιο με την ομάδα TBL Ιστάνμπουλσπορ Μπεϊλίκντουζου, επιτρέποντάς του να παίξει τόσο στην Ιστάνμπουλσπορ όσο και στην Εφές Αναντολού σε μια κίνηση που αποσκοπούσε στη μεγιστοποίηση του χρόνου παιχνιδιού του. Στις 23 Φεβρουαρίου 2018, έλαβε την πρώτη του εκκίνηση ως βασικός σε αγώνα της Ευρωλίγκας με την Ζαλγκίρις Κάουνας. Ξεκίνησε ως σμολ φόργουορντ, ολοκληρώνοντας το παιχνίδι με τέσσερις πόντους και μία ασίστ.
Ο Μουσταφά μεταπήδησε στην Basket League Ελλάδας για την περίοδο 2020-2021, όπου είχε κατά μέσο όρο 4,9 πόντους, 2,9 ριμπάουντ και 1,2 κλεψίματα με τον Ιωνικό Νίκαιας. Στις 12 Σεπτεμβρίου 2021 ανανέωσε το συμβόλαιό του με τον Ιωνικό για άλλα δύο χρόνια.
Εθνική ομάδα
Ο Μουσταφά έχει επιλεγεί να εκπροσωπήσει την Τουρκία σε διεθνές επίπεδο. Έπαιξε στις εθνικές ομάδες κάτω των 16, κάτω των 17 και κάτω των 18 ετών. Έλαβε το χάλκινο μετάλλιο στο Πανευρωπαϊκό Πρωτάθλημα κάτω των 16 ετών του 2015 και το ασημένιο μετάλλιο στο Παγκόσμιο Πρωτάθλημα κάτω των 17 ετών του 2016. Εκπροσώπησε επίσης την Τουρκία στο Πανευρωπαϊκό Πρωτάθλημα κάτω των 18 ετών του 2017, τερματίζοντας στην τέταρτη θέση. Ο Μουσταφά κλήθηκε στην εθνική ομάδα της Τουρκίας για το στάδιο προετοιμασίας τον Αύγουστο του 2021.
Εξωτερικοί σύνδεσμοι
Κατηγορία:Τούρκοι καλαθοσφαιριστές Κατηγορία:Τούρκοι σουδανικής καταγωγής Κατηγορία:Σούτινγκ γκαρντ Κατηγορία:Σμολ φόργουορντ Κατηγορία:Καλαθοσφαιριστές Εθνικής Τουρκίας Κ16 Κατηγορία:Καλαθοσφαιριστές Εθνικής Τουρκίας Κ17 Κατηγορία:Καλαθοσφαιριστές Εθνικής Τουρκίας Κ18 Κατηγορία:Καλαθοσφαιριστές Εφές Αναντόλου Κατηγορία:Καλαθοσφαιριστές Πρωταθλήματος Τουρκίας Κατηγορία:Καλαθοσφαιριστές Τόφας ΣΚ Κατηγορία:Καλαθοσφαιριστές Ιωνικού Νίκαιας Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα
Αμφίβια
Τα αμφίβια είναι εξώθερμα, τετράποδα σπονδυλωτά και ανήκουν στην ομοταξία Amphibia. Η λέξη προέρχεται ετυμολογικά από τις λέξεις αμφί και βίος που σημαίνει διπλή ζωή ή διπλή επιβίωση. Διαβιούν σε ένα ευρύ φάσμα βιοτόπων, με τα περισσότερα είδη να ζουν σε χερσαία, υπόγεια, δασικά ή υδατικά οικοσυστήματα. Τα αμφίβια ξεκινούν συνήθως ως προνύμφες που ζουν στο νερό, ενώ ορισμένα είδη έχουν αναπτύξει ηθολογικές προσαρμογές, ώστε να παρακάμψουν το στάδιο αυτό. Οι προνύμφες υφίστανται μεταμόρφωση, όπου χάνουν τα βράγχια τους και αποκτούν πνεύμονες. Τα αμφίβια χρησιμοποιούν επίσης το δέρμα τους ως δευτερεύουσα αναπνευστική επιφάνεια, ενώ σε ορισμένα είδη που δεν έχουν πνεύμονες αποτελεί το κύριο αναπνευστικό όργανο. Τα αμφίβια λόγω των περίπλοκων αναπαραγωγικών αναγκών τους και του διαπερατού δέρματος τους, αποτελούν συχνά οικολογικούς δείκτες. Τις τελευταίες δεκαετίες σημειώθηκε δραματική μείωση των πληθυσμών των αμφιβίων σε πολλά είδη παγκοσμίως. Η μελέτη των αμφιβίων ονομάζεται βατραχολογία, ενώ η μελέτη αμφότερων των ερπετών και αμφιβίων ονομάζεται ερπετολογία.
Αναπαραγωγή
Η αναπαραγωγή των περισσότερων βατράχων είναι εξωτερική, ενώ αντίθετα στα περισσότερα είδη σαλαμανδρών και στα καικίλια η αναπαραγωγή είναι εσωτερική.
Κοινότητα Αχλαδίων
Η Κοινότητα Αχλαδίων είναι κοινότητα του Δήμου Σητείας στην Περιφερειακή Ενότητα Λασιθίου της Κρήτης. Συστάθηκε το 1928 με το ΦΕΚ 175Α - 28/08/1928 με την απόσπαση του οικισμού  Αχλάδια από την κοινότητα Σκοπής και τον ορισμό του ως έδρα της. Εκτός από την έδρα της, περιλαμβάνει και τους οικισμούς Κιμουριώτης και Παρασπόρι. Η απογραφή του 2011 αναφέρει:
μικρογραφία|395x395εσ|Η κοινότητα σε σχέση με τον δήμο. Συνολικά η κοινότητα έχει 274 κατοίκους και εκπροσωπείται από τον Πρόεδρο κ. Κωνσταντίνο Ρεμπελάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:
Παραπομπές
Κατηγορία:Δήμος Σητείας
Βαλκανικοί αγώνες καλαθοσφαίρισης ανδρών
Ιστορία
Οι Βαλκανικοί Αθλητικοί Αγώνες διεξήχθησαν για πρώτη φορά το 1929, ως πρεσβευτές της ειρήνης και της φιλίας μεταξύ των λαών της Χερσονήσου του Αίμου, έτσι ώστε να συσφιχθούν οι μεταξύ τους σχέσεις. Από το 1959 μεταξύ των άλλων αθλημάτων εισήχθη στους αγώνες και το μπάσκετ με εισηγητές τους για τη Βουλγαρία τον Σ. Ντιμιτρώφ, για τη Ρουμανία τον Ι. Δημητρίου, για την Τουρκία τον Μ. Σένκερ, για τη Γιουγκοσλαβία τον Μπόρισλαβ Στάνκοβιτς και για την Ελλάδα τον τότε πρόεδρο του ΣΕΓΑΣ, Απόστολο Νικολαΐδη.
Οι αγώνες καλαθοσφαίρισης αντιμετωπίστηκαν ως ιδιαίτερη πρόκληση για την κάθε χώρα, ειδικά τα πρώτα χρόνια αποτελούσαν ένα σημαντικό γεγονός για τα άθλημα τις καλαθοσφαίρισης των συμμετεχουσών χωρών. Οι αποστολές παρουσιάζονταν με τις πλήρης συνθέσεις και τους βασικούς αθλητές. Ο θεσμός όμως σταδιακά οδηγήθηκε σε παρακμή και έλαβε τέλος μετά το 1990.
Εκτός από τους αγώνες στην κατηγορία των ανδρών διεξάγονταν από το 1963 Βαλκανικοί Αγώνες καλαθοσφαίρισης εφήβων, από το 1966 Βαλκανικοί Αγώνες καλαθοσφαίρισης γυναικών και μετά από πρόταση της Ελλάδας από το 1980 Βαλκανικοί Αγώνες καλαθοσφαίρισης παίδων. Οι Βαλκανικοί Αγώνες καλαθοσφαίρισης εφήβων, νεανίδων, παίδων και κορασίδων εξακολουθούν να διεξάγονται.
Εξωτερικοί σύνδεσμοι
Κατηγορία:Αθλητισμός στα Βαλκάνια Κατηγορία:Διεθνείς αθλητικές διοργανώσεις της Ευρώπης
Απόστολος Γκρόζος
Ο Απόστολος Γκρόζος (Κομοτηνή, 12 Ιουνίου 1892 - Βουκουρέστι, 22 Ιουνίου 1981) ήταν Έλληνας συνδικαλιστής και στέλεχος του ΚΚΕ.
Βιογραφία
Γεννήθηκε στην Κομοτηνή το 1892 και σύντομα αναδείχθηκε σε υψηλόβαθμο στέλεχος του ΚΚΕ. Κατά τη διάρκεια της Κατοχής πήρε μέρος στην Εθνική Αντίσταση ως στέλεχος του ΕΑΜ, ενώ στον Εμφύλιο διετέλεσε υπουργός Εργασίας στην Προσωρινή Δημοκρατική Κυβέρνηση με πρόεδρο τον Παρτσαλίδη (Ιανουάριος–Σεπτέμβριος 1949). Το 1956, μετά την καθαίρεση του Νίκου Ζαχαριάδη, έγινε γενικός γραμματέας του ΚΚΕ, επικεφαλής συλλογικής ηγεσίας.
Πέθανε το 1981 στο Βουκουρέστι, όπου ζούσε ως πολιτικός πρόσφυγας. Η κηδεία του έγινε στην Καβάλα.
Παραπομπές
Κατηγορία:Έλληνες κομμουνιστές Κατηγορία:Γενικοί Γραμματείς του Κομμουνιστικού Κόμματος Ελλάδας Κατηγορία:Έλληνες συνδικαλιστές Κατηγορία:Μέλη του ΕΑΜ
Αρχιεπίσκοπος Κύπρου Νικηφόρος
Ο Νικηφόρος διετέλεσε Αρχιεπίσκοπος Κύπρου περί τα έτη 1644-1674.
Το 1660 η Υψηλή Πύλη τον αναγνώρισε ως εθνάρχη του κυπριακού λαού. Το 1662 θεμελίωσε το σημερινό Καθεδρικό Ναό του Αγίου Ιωάννη στη Λευκωσία. Το 1668 συνεκάλεσε Σύνοδο στη Μονή Αρχαγγέλου, η οποία κατεδίκασε τον Καλβινισμό. Την ίδια χρονιά διαπραγματεύτηκε, χωρίς όμως αποτέλεσμα, με το δούκα της Σαβοΐας Κάρολο-Εμμανουήλ Β΄ την απελευθέρωση της Κύπρου από τους Τούρκους.
Παραιτήθηκε το 1674 και πέθανε κάποια στιγμή μετά το 1676.
Νικηφόρος Κατηγορία:Κύπριοι ιεράρχες Κατηγορία:Επίσκοποι του 17ου αιώνα
Φωτεινή Δεκάζου Στεφανοπούλου
Η Φωτεινή Δεκάζου - Στεφανοπούλου (απεβίωσε στις 7 Οκτωβρίου 2021 ) ήταν Ελληνίδα πανεπιστημιακός.
Βιογραφικά στοιχεία
Γεννήθηκε στην Αθήνα. Σπούδασε νομικά στο Πανεπιστήμιο Αθηνών, ιστορία των θεσμών στο Paris II και ιστορία των Δικαίων της Αρχαιότητας και Παπυρολογία στην École Pratique des Hautes Études. Το 1993 εξελέγη βουλευτής Ηλείας με την Πολιτική Άνοιξη. Ήταν αναπληρώτρια καθηγήτρια στο Τμήμα Ψυχολογίας του Παντείου Πανεπιστημίου.
Ήταν παντρεμένη με τον Στέφανο Β. Στεφανόπουλο, καθηγητή και βουλευτή.
Παραπομπές
Στεφανοπουλου Δεκάζου Φωτεινή Στεφανοπουλου Δεκάζου Φωτεινή
Μουκριμέ Χατούν
Η Σιττισάχ Μουκριμέ Χατούν (Οθ. Τούρκικα:سيتيسة هاتون) (Τούρκικα: Sitt-î Şâh Mükrime Hâtun, 1435 - Απρίλιος 1467) ήταν η πέμπτη σύζυγος του σουλτάνου Μωάμεθ Β΄ του Πορθητή και η βιολογική μητέρα του σουλτάνου Βαγιαζίτ Β΄ της Οθωμανικής Αυτοκρατορίας.
Βιογραφία
Η Μουκριμέ Χατούν γεννήθηκε το 1435 στο Ελμπιστάν, στην Επαρχία Καχραμανμαρά, των Δουλκαρίδων. Γεννήθηκε ως Μουκριμέ. Ο πατέρας της ήταν ο Σουλεϊμάν Μπέης, που ήταν ο έκτος δοικητής του Ντουλκαντίρ. Η θεία της Εμινέ Χατούν ήταν παντρεμένη με τον Μωάμεθ Α΄. Αργότερα η Γκιουλμπαχάρ Χατούν, εγγονή του Σουλεϊμάν Μπέη, παντρεύτηκε με τον μελλοντικό Σουλτάνο Βαγιαζίτ Β΄ και γέννησε τον Σελίμ Α΄.
Η Μουκριμέ παντρεύτηκε τον Μωάμεθ Β΄ στις 15 Δεκεμβρίου 1446 σε ηλικία 11 χρονών, ενώ στις 3 Δεκεμβρίου 1447 γέννησε τον Βαγιαζίτ Β΄. Ο γάμος τους δεν ήταν πολύ χαρούμενος. Προφανώς, η όλη συμφωνία δεν ήταν της αρεσκείας του Μωάμεθ Β΄.
Πηγές
Κατηγορία:Βαλιδέ Σουλτάνες Κατηγορία:Σουλτάνες της Οθωμανικής Αυτοκρατορίας
734 Μπέντα
Η Μπέντα (Benda) είναι ένας αρκετά μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,762. Ανακαλύφθηκε το 1912 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από το όνομα της συζύγου του, της Άννα Μπέντα (Anna Benda).
Εξωτερικοί σύνδεσμοι
Μπεντα
Πόλυκαρπ Κους
Ο Πόλυκαρπ Κους (Polykarp Kusch, 26 Ιανουαρίου 1911 – 20 Μαρτίου 1993) ήταν Γερμανοαμερικανός φυσικός. Το 1955 μοιράσθηκε το Βραβείο Νόμπελ Φυσικής με τον Γουίλις Λαμ για τον ακριβή προσδιορισμό της μαγνητικής ροπής του ηλεκτρονίου και την ανακάλυψη ότι ήταν μεγαλύτερη από τη θεωρητικά προβλεπόμενη τιμή της, οδηγώντας έτσι στην ανάπτυξη της Κβαντικής Ηλεκτροδυναμικής.
Βιογραφία
Ο Κους γεννήθηκε στο Μπλάνκενμπουργκ της Γερμανίας το 1991 και το επόμενο έτος μετανάστευσε στις ΗΠΑ με την οικογένειά του. Ο πατέρας του ήταν κληρικός. Αρχικά έδειξε ενδιαφέρον για τη Χημεία, αλλά πήρε το πτυχίο της Φυσικής το 1931 από το «Ινστιτούτο Τεχνολογίας Case» (το σημερινό Πανεπιστήμιο Case Western Reserve) στις ΗΠΑ. Πραγματοποίησε τις μεταπτυχιακές του σπουδές στο Πανεπιστήμιο του Ιλινόι (μάστερ το 1933, διδακτορικό το 1936). Για μεγάλο μέρος της σταδιοδρομίας του ήταν καθηγητής στο Πανεπιστήμιο Κολούμπια στη Νέα Υόρκη, ενώ στη συνέχεια πήγε στο νέο τότε Πανεπιστήμιο του Τέξας στο Ντάλας. Πέθανε στο Ντάλας.
Εξωτερικοί σύνδεσμοι
Κατηγορία:Γερμανοί φυσικοί Κατηγορία:Βραβευμένοι με Νόμπελ Φυσικής
ITunes Festival: London 2010
Το iTunes Festival: London 2010 είναι ΕΡ του προσωπικού συγκροτήματος του βρετανού τραγουδιστή της χέβι μέταλ μουσικής, Ozzy Osbourne, το οποίο κυκλοφόρησε στις 6 Ιουλίου του 2010 μέσω της δισκογραφικής εταιρείας "Sony Music Entertainment" και είναι διαθέσιμο μόνο για αγορά μέσω διαδικτύου από το iTunes Store.
Η ηχογράφηση πραγματοποιήθηκε τρεις ημέρες πριν την επίσημη κυκλοφορία, στο φεστιβάλ "iTunes" στο Λονδίνο.
Τραγούδια
1. Let Me Hear You Scream (Osbourne, Churko) - 3:19
2. Mr. Crowley (Osbourne, Rhoads, Daisley) - 6:13
3. I Don't Know (Osbourne, Rhoads, Daisley) - 5:07
4. Suicide Solution (Osbourne, Rhoads, Daisley) - 5:25
5. I Don't Want to Change the World (Osbourne, Wylde, Castillo, Klimister) - 4:32
6. War Pigs (Osbourne, Iommi, Butler, Ward) - 8:29
Τα μέλη του συγκροτήματος
Το "iTunes Festival: London 2010" ηχογραφήθηκε από τους εξής μουσικούς:
Πηγές
Κατηγορία:Άλμπουμ του 2010 Κατηγορία:Live άλμπουμ του Ozzy Osbourne
Κάτω Βελιτσές Αχαΐας
Οι Κάτω Βελιτσές είναι οικισμός της Αχαΐας.
Βιβλιογραφία
Κατηγορία:Χωριά του νομού Αχαΐας Κατηγορία:Δήμος Λαρισσού Κατηγορία:Δήμος Δυτικής Αχαΐας
Υποκειμενικός ιδεαλισμός
Ο υποκειμενικός ιδεαλισμός είναι ένας από τους βασικούς κλάδους του ιδεαλισμού. Παίρνει ως βάση το συναίσθημα, τη συνείδηση του ατόμου, του υποκειμένου για κάθε τι που υπάρχει.
Ο υποκειμενικός ιδεαλισμός αρνείται ότι υπάρχουν πέρα από τα αισθήματα και τη συνείδηση του ανθρώπου πραγματικά αντικείμενα, που να επενεργούν πάνω στα όργανα των αισθήσεών του και να προκαλούν τα αντίστοιχα αισθήματα. Είναι μονιστικός και αντιτίθεται στον αντικειμενικό ιδεαλισμό, ενώ βρίσκεται ως θεωρία κοντά στον σολιψισμό.
Σύμφωνα με τον Τζορτζ Μπέρκλεϊ (ο οποίος είναι και ο κύριος εκφραστής του υποκειμενικού ιδεαλισμού) ο κόσμος προέρχεται από τις παραστάσεις του θεού και η τάξη των φυσικών νόμων ανταποκρίνεται στην τάξη των παραστάσεων του θεού, ενώ τα πράγματα που φαίνονται σε μας, οι ιδιότητές τους και αυτά τα ίδια είναι μια δέσμη από αισθήματα, άϋλες παραστάσεις των ανθρώπων που δεν έχουν υπόσταση έξω από τη συνείδηση. Σύμφωνα πάντα με τον Μπέρκλεϊ, αυτές τις παράγει ο θεός ως υπερφυσική, πνευματική δύναμη και τις βάζει στη συνείδηση των ανθρώπων όταν παρατηρούν τον κόσμο και τα μεμονωμένα αντικείμενα.Ύπαρξη σημαίνει αντίληψη (esse est percipi).
Παραπομπές
Κατηγορία:Φιλοσοφία του νου Κατηγορία:Ιδεαλισμός Κατηγορία:Αντίληψη Κατηγορία:Θεωρία του νου
Κυριάκος Στρατηλάτης
Ο Κυριάκος Στρατηλάτης (γενν. Καβάλα, 5 Ιανουαρίου 1988) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας για τον Εθνικό Άχνας, που συμμετέχει στο Παγκύπριο πρωτάθλημα ποδοσφαίρου.
Διεθνής σταδιοδρομία
Ήταν βασικός σε τέσσερις αγώνες της Εθνικής Νέων, η οποία έφτασε στον τελικό του Ευρωπαϊκού Πρωταθλήματος U19 του 2007. Επίσης, έχει αγωνιστεί για την Εθνική Ελπίδων (3 συμμ.).
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Λεβαδειακού Κατηγορία:Ποδοσφαιριστές Α.Ο. Κέρκυρας Κατηγορία:Ποδοσφαιριστές Ολυμπιακού Βόλου Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Αλκής Ορόκλινης Κατηγορία:Ποδοσφαιριστές Α΄ κατηγορίας Κύπρου Κατηγορία:Έλληνες ποδοσφαιριστές στο εξωτερικό Κατηγορία:Ξένοι ποδοσφαιριστές στην Κύπρο Κατηγορία:Ποδοσφαιριστές Ονήσιλου Σωτήρας Κατηγορία:Ποδοσφαιριστές Β΄ Κατηγορίας Κύπρου
Άνω Βελιτσές Αχαΐας
Οι Άνω Βελιτσές (επίσημη ονομασία Άνω Βελιτσαί) είναι χωριό της τοπικής κοινότητας Βελιτσών, της δημοτικής ενότητας (τέως δήμου) Λαρισσού (Λαρίσου), του δήμου Δυτικής Αχαΐας, της περιφερειακής ενότητας (τέως νομού) Αχαΐας, στην περιφέρεια Δυτικής Ελλάδας, σύμφωνα με το πρόγραμμα Καλλικράτης Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Πατρών του νομού Αχαΐας, στο γεωγραφικό διαμέρισμα Πελοποννήσου.
Γεωγραφία
Οι Άνω Βελιτσές είναι χωριό στο νοτιοδυτικό άκρο του νομού Αχαΐας, πολύ κοντά στα όρια με τον νομό Ηλείας, πάνω από την τεχνητή λίμνη Πηνειού και σε μέσο σταθμικό υψόμετρο 290. Το χωριό απέχει 57 χλμ. περίπου ΝΔ. της Πάτρας (μέσω Κάτω Αχαΐας).
Τοπική κοινότητα
Η τοπική κοινότητα Βελιτσών είναι χαρακτηρισμένη ως αγροτικός ημιορεινός οικισμός, με έκταση 18,493 χμ² (2011). Περιλαμβάνει και τον οικισμό Κάτω Βελιτσές.
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1951 και ορίστηκε έδρα της κοινότητας Βελιτσών του νομού Αχαΐας. Με το ΦΕΚ 244Α - 04/12/1997 αποσπάστηκε από την κοινότητα Βελιτσών και προσαρτήθηκε στον δήμο Λαρισσού. Με το ΦΕΚ 87Α - 07/06/2010 αποσπάστηκε από τον δήμο Λαρισσού (Λαρίσου) και προσαρτήθηκε στον δήμο Δυτικής Αχαΐας.
Πηγές
Κατηγορία:Δήμος Δυτικής Αχαΐας
Κατηγορία:Δήμος Λαρισσού Κατηγορία:Χωριά του νομού Αχαΐας
Βικτόρ Μπουσάρ
Ο Βικτόρ Μπουσάρ (γαλλικά: Victor Bouchard, 11 Απριλίου 1926 - 22 Μαρτίου 2011   ) ήταν Κεμπεκιώτης πιανίστας, διαχειριστής και συνθέτης, επίσης γνωστός ως συμβολαιογράφος βάσει σπουδών. Υπήρξε στενός συνεργάτης της Ρενέ Μορισέ, συζύγου του ιδίου (1950), με την οποία και πραγματοποίησε σημαντική σταδιοδρομία ως πιανιστικό δίδυμο (1952-2003), με αναγνώριση σε διεθνές επίπεδο.
Βιογραφία
Ο Βικτόρ Μπουσάρ συμμετείχε σε, συνολικά, τέσσερις περιοδείες των Jeunesses Musicales Canada, από κοινού με τη σύζυγό του, Ρενέ Μορισέ, κατά τη διάρκεια των περιόδων μεταξύ 1955-1956, 1957-1958, 1961-1962 και 1962-1963.
Εξωτερικοί σύνδεσμοι
Κατηγορία:Κεμπεκιώτες μουσικοί Κατηγορία:Αξιωματικοί του Τάγματος του Καναδά Κατηγορία:Ιππότες του Εθνικού Τάγματος του Κεμπέκ
Όρη Παραμυθιάς
Εξωτερικοί Σύνδεσμοι
Παραμυθιάς Παραμυθιάς
Βασίλης Παπακωνσταντίνου
Ο Βασίλης Παπακωνσταντίνου (Βάστα Αρκαδίας: 21 Ιουνίου 1950 ) είναι Έλληνας τραγουδιστής, μουσικός και στιχουργός.
Πρώτα χρόνια
Γεννήθηκε στις 21 Ιουνίου 1950 στο χωριό Βάστα Αρκαδίας, δυτικά της Μεγαλόπολης. Τα παιδικά του χρόνια τα πέρασε εκεί (έως τα 7 του) και μερικές εμπειρίες του απ' αυτά τις έκανε τραγούδια, όπως τη "Σφεντόνα". Στα 12 του χρόνια πήρε την πρώτη του κιθάρα. Αργότερα συμμετείχε σε διάφορα συγκροτήματα της εποχής, όπου έκανε και τα πρώτα του μουσικά βήματα. Το πρώτο του συγκρότημα, με το οποίο τραγουδούσε σε ιταλικό στίχο σε διάφορα κλαμπ, το ονόμασε CROSSWORDS.
Προσωπική Ζωή
Από το 1994 είναι παντρεμένος με την ηθοποιό Ελένη Ράντου. Το 1996 απέκτησαν την κόρη τους τη Νικολέτα.
Δεκαετία 1970
Άρχισε να τραγουδά ελληνικό τραγούδι στις αρχές της δεκαετίας του 1970. Το 1972 καταγράφεται η πρώτη επαγγελματική του συμμετοχή σε δίσκο, την Ελληνική χώρα (Land of Greece), όπου ερμήνευσε τα δύο γνωστά τραγούδια "Ντιρλαντά" και "Ο Σταμούλης ο λοχίας". Την ίδια χρονιά εκδόθηκαν και οι δύο πρώτοι δικοί του δίσκοι βινυλίου 45 στροφών.
Το 1975 ηχογράφησε Τα αγροτικά του Θωμά Μπακαλάκου. Την ίδια εποχή γνώρισε δύο συνθέτες. με τους οποίους συνεργάστηκε στενά στη συνέχεια, τον Μάνο Λοΐζο και τον Θάνο Μικρούτσικο.
Το 1976 συνεργάστηκε και πάλι με το Μίκη Θεοδωράκη, στο δίσκο Της εξορίας, ενώ το 1978 ο συνθέτης τον επέλεξε για την παγκόσμια περιοδεία του. Τραγούδησε σε Ευρώπη, Αμερική και Αυστραλία. Στην Ελλάδα συμμετείχε ενεργά σε εκδηλώσεις του νεολαιίστικου και του εργατικού κινήματος. Το 1979 συμμετείχε τραγουδιστικά στον Σταυρό του Νότου του Θάνου Μικρούτσικου. Από εκείνη την εποχή, λίγο πριν το πέρασμα στη δεκαετία του 1980, αρχίζει να εκδηλώνει τις επιρροές του από τη διεθνή ροκ μουσική σκηνή.
Δεκαετία 1980
Ερμηνεύει τραγούδια με ήχο σαφώς πιο ηλεκτρικό και στίχο που αφορά πιο σύγχρονα προβλήματα (μοναξιά, ναρκωτικά, αποξένωση, υπερβολική αστικοποίηση, προβλήματα στις ανθρώπινες σχέσεις, οικολογική καταστροφή κλπ). Αυτή η ροκ στροφή γίνεται σταδιακά, ξεκινώντας με δύο δίσκους που κυκλοφόρησαν το 1978 και 1982 αντίστοιχα. Ο πρώτος είχε τίτλο το όνομά του και περιλάμβανε τραγούδια του Αντώνη Βαρδή και διασκευές τραγουδιών του Διονύση Σαββόπουλου και του Μίκη Θεοδωράκη. Ο δεύτερος, το Φοβάμαι, με τραγούδια του Μάνου Λοΐζου, του Λάκη Παπαδόπουλου, του Γιάννη Ζουγανέλη και του Γιάννη Γλέζου, γνώρισε μεγάλη αποδοχή και θεμελίωσε τη μετέπειτα πορεία του μέχρι σήμερα.
Γνωρίστηκε με τον Νικόλα Άσιμο και μεσολάβησε στη δισκογραφική εταιρεία ΜΙΝΟS για την έκδοση του πρώτου και μοναδικού δίσκου του Άσιμου εν ζωή, Ο ξαναπές (1982), όπου ο Παπακωνσταντίνου ερμήνευσε δύο τραγούδια.
Το 1984 με τη Διαίρεση, ο καινούργιος ήχος του αποκρυσταλλώνεται. Το 1987 το επαληθεύει με τα Χαιρετίσματα, με τραγούδια δικά του, του Νικόλα Άσιμου, της Αφροδίτης Μάνου και του Χρήστου Τόλιου.
Από τα μέσα της δεκαετίας του 1980, ο Βασίλης Παπακωνσταντίνου άρχισε να εδραιώνεται ως ένας κατεξοχήν "συναυλιακός" καλλιτέχνης. Τον Απρίλιο του 1985 16.000 θεατές συγκεντρώθηκαν στην πρώτη του μεγάλη προσωπική συναυλία στο Στάδιο Ειρήνης και Φιλίας. Το επανέλαβε τον Ιούνιο του 1987 στο γήπεδο του Παναθηναϊκού, στη Λεωφόρο Αλεξάνδρας. Από τότε οι συναυλίες του αποτελούν γεγονότα και σημεία αναφοράς της μαζικότητας.
Το Σεπτέμβριο του 1985 συμμετείχε στη μεγάλη συναυλία-αφιέρωμα στον Μάνο Λοΐζο, που πραγματοποιήθηκε στο Ολυμπιακό Στάδιο Αθήνας, μαζί με τον Γ. Νταλάρα, την Χ. Αλεξίου, την Δ. Γαλάνη και τον Γ. Καλατζή. Το τέλος της δεκαετίας του 1980 τον βρήκε να ερμηνεύει τους "σκληρούς" στίχους του Κώστα Τριπολίτη, σε μουσική του Θάνου Μικρούτσικου στο δίσκο Όλα από χέρι καμένα το 1988. Το 1989 κυκλοφόρησε το Χορεύω, ένας δίσκος ο οποίος περιέχει μερικά από τα πλέον δημοφιλή τραγούδια του, όπως τα «Ελλάς», «Βικτώρια», «Για μένα τραγουδώ» (διασκευή του "Crusader" του Chris De Burgh) κ.ά.
Δεκαετία 1990
Ακολούθησε ο δίσκος Χρόνια πολλά το 1991, ενώ νωρίτερα είχε κυκλοφορήσει η ζωντανή ηχογράφηση των εμφανίσεων που πραγματοποίησε με τον Γιώργο Νταλάρα στο Αττικόν, τον Φεβρουάριο του 1991. Το 1992 τραγούδησε για δεύτερη φορά μετά το 1978 (Σταυρός του Νότου) Νίκο Καββαδία και Θάνο Μικρούτσικο στο δίσκο Γραμμές των οριζόντων.
Ερμήνευσε πάλι Νικόλα Άσιμο το 1992 στο Φαλιμέντο του κόσμου ενώ κυκλοφόρησε τη Σφεντόνα το 1992 και αργότερα το Δε σηκώνει το 1994, με συνεργάτες του τους Άλκη Αλκαίο, Χριστόφορο Κροκίδη, Βασίλη Γιαννόπουλο, Σταμάτη Μεσημέρη, Αφροδίτη Μάνου, Οδυσσέα Ιωάννου, Μίνω Μάτσα.
Ηχογράφησε δύο δίσκους με μελοποιημένα ποιήματα δύο εκ των σημαντικότερων Ελλήνων ποιητών. Το δίσκο Καρυωτάκης το 1984 σε συνθέσεις του Μίκη Θεοδωράκη και το Φυσάει το 1993 με ποιήματα του Τάσου Λειβαδίτη και μουσική του Γιώργου Τσαγκάρη.
Τον Απρίλιο του 1997 κυκλοφόρησε ο δίσκος με τίτλο Πες μου ένα ψέμα να αποκοιμηθώ, περιλαμβάνοντας τραγούδια του Νικόλα Άσιμου, του πρωτοεμφανιζόμενου Απόστολου Μπουλασίκη, του Σταμάτη Μεσημέρη, του Γιάννη Ιωάννου, του Βασίλη Γιαννόπουλου, του Χριστόφορου Κροκίδη καθώς και το «Μάλιστα Κύριε» του Γιώργου Ζαμπέτα και του Αλέκου Καγιάντα.
Τον Ιανουάριο του 1999 κυκλοφόρησε ο δίσκος με τίτλο Να με φωνάξεις με τραγούδια του ίδιου και των Λαυρέντη Μαχαιρίτσα, Χριστόφορου Κροκίδη, Απόστολου Μπουλασίκη, σε στίχους Λευτέρη Παπαδόπουλου, Οδυσσέα Ιωάννου, Βασίλη Γιαννόπουλου και Ιάκωβου Αυλητή, ενώ το Νοέμβριο του ίδιου χρόνου κυκλοφόρησε η Θάλασσα στη σκάλα, δουλειά στην οποία για ακόμη μια φορά συνεργάστηκε με τον Θάνο Μικρούτσικο, σε στίχους του Οδυσσέα Ιωάννου.
Δεκαετία 2000
μικρογραφία|Ο Παπακωνσταντίνου σε συναυλία το 2007 Ένα χρόνο αργότερα οι Χαμένες αγάπες έκαναν την εμφάνισή τους στα ράφια των δισκοπωλείων. Ο Χριστόφορος Κροκίδης, στενός συνεργάτης του για 20 σχεδόν χρόνια, υπέγραψε τη μουσική και ο Βασίλης Γιαννόπουλος τους στίχους. Ακολούθησε δύο χρόνια αργότερα, το 2002, το Προσέχω δυστυχώς, όπου στίχους και μουσική έγραψε ο Μάνος Ξυδούς.
Το 2003 ο Βασίλης Παπακωνσταντίνου γιόρτασε τα 30 του χρόνια στη δισκογραφία με μια μοναδική συναυλία στην Πετρούπολη, όπου παρέα με 10.000 φίλους του θύμισε στιγμές από όλη τη μέχρι τότε πορεία του στο τραγούδι.
Το 2004 κυκλοφόρησε το άλμπουμ Φρέσκο χιόνι. Περιλάμβανε 13 τραγούδια σε στίχους Μαριανίνας Κριεζή, Γιώργου Ανδρέου, Κώστα Λειβαδά, Νίκου Ζούδιαρη, Οδυσσέα Ιωάννου, Νίκου Ζιώγαλα και Μανώλη Φάμελλου, ενώ επίσης περιλαμβάνονταν δύο διασκευές, μία του Οδυσσέα Ιωάννου με το «Σ’ αγαπάω ακόμα» καθώς και το «Πώς να σωπάσω» σε στίχους Κώστα Κινδύνη και μουσική Σταύρου Ξαρχάκου.
Τον Μάιο του 2005 ο Βασίλης Παπακωνσταντίνου έδωσε μια συναυλία στο Ηρώδειο με τη συνοδεία πολλών αξιόλογων μουσικών, της Femin Arte υπό τη διεύθυνση του Γιώργου Γεωργιάδη και με την ενορχήστρωση του Νίκου Καλαντζάκου. Η συναυλία ηχογραφήθηκε και στα τέλη του ίδιου χρόνου κυκλοφόρησε σε διπλό CD και DVD.
Τον Μάρτιο του 2007 κυκλοφόρησε ο δίσκος Μετωπική, σε στίχους του Γιώργου Κλεφτογιώργου και μουσικές των Σοφίας Βόσσου, Τάνιας Κικίδη, Θανάση Τάσση, Λάκη Παπαδόπουλου, Ρουσσέτου Δημητρόγλου, Γιάννη Κωνσταντινίδη, Αντώνη Βαρδή, Φίλιππου Πλιάτσικα, Μάνου Πυροβολάκη και Νίκου Κυπουργού.
Τον Ιούνιο του 2008 ο Βασίλης έβγαλε καινούριο δίσκο με τίτλο Βατόμουρα, σε στίχους και μουσική του Σταμάτη Μεσημέρη.
Τον Απρίλιο του 2009 κυκλοφόρησε η επόμενη δουλειά του με τίτλο Ουράνια τόξα κυνηγώ, σε στίχους του Άλκη Αλκαίου, ενώ γράφει τη μουσική και ενορχηστρώνει όλα τα τραγούδια του μουσικού δίσκου. Τον Ιούλιο του ίδιου χρόνου συμμετείχε στη συναυλία των Scorpions, που έγινε στο στάδιο Καραϊσκάκη, την οποία παρακολούθησαν πάνω από 35.000 θεατές. Σημαντικό σημείο της βραδιάς ήταν η κοινή ερμηνεία του Κλάους Μάινε με τον τραγουδιστή στο τραγούδι "Holiday". Η ίδια συναυλία διοργανώθηκε αμέσως μετά και στη Λάρισα στο στάδιο Αλκαζάρ.
Δεκαετία 2010
Στα τέλη του 2011, σε συνεργασία με τον στιχουργό Οδυσσέα Ιωάννου, καλούσε μέσω του επίσημου ιστότοπου του, νέους μουσικούς να συνθέσουν τις δικές τους μελωδίες για τον δίσκο, κίνηση που θεωρήθηκε "πρωτοποριακή". Ο δίσκος κυκλοφόρησε το Νοέμβριο του 2012 με τίτλο Αφετηρία.
Δεκαετία 2020
Το καλοκαίρι του 2023 έδωσε συναυλία στο Καλλιμάρμαρο μπροστά σε 60.000 θεατές για τα 50 χρόνια δισκογραφίας του, καθώς και σε πολλούς ακόμα χώρους σε όλη την Ελλάδα.
Εξωτερικοί σύνδεσμοι
Κατηγορία:Έλληνες άνδρες τραγουδιστές Κατηγορία:Έλληνες στιχουργοί Κατηγορία:Έλληνες τραγουδοποιοί Κατηγορία:Έλληνες συνθέτες Κατηγορία:Έλληνες μουσικοί Κατηγορία:Έλληνες ροκ μουσικοί
Γεώργιος Ποντιέμπραντυ
Ο Γεώργιος, τσεχ. György Poděbrady (23 Απριλίου 1420 - 22 Μαρτίου 1471) από τον Οίκο του Ποντιέμπραντυ ήταν βασιλιάς της Βοημίας (1458-1471). Ήταν κύριος του Κουνστάτ, ιδιοκτησίας του Οίκου του. Έγινε ο ηγέτης του Χουσιτών. Είναι γνωστός για την ιδέα του και τις προσπάθειές του να εγκαθιδρύσει κοινά ιδρύματα στην Ευρώπη· αυτό θεωρείται το πρώτο ιστορικά όραμα της ένωσης της Ευρώπης.
Η νεανική του ζωή
Ήταν γιος του Βίκτωρα ευγενούς της Βοημίας-Μοραβίας, ενός από τους ηγέτες του Ουτρακισμού, μίας πιο μετριοπαθούς μερίδας των Χουσιτών, κατά τη διάρκεια των Χουσιτικών Πολέμων. Στην ηλικία των 14 ετών ο Γεώργιος έλαβε μέρος στη μάχη του Λιπάνυ, που σημάδευσε την πτώση των πιο ριζοσπαστών Ταβοριτών.
Νωρίς στη ζωή του έγινε ένας από τους αρχηγούς της Χουσιτικής μερίδας· νίκησε τον Αυστριακό στρατό του Αλβέρτου Β΄ των Αψβούργων, που είχε διαδεχθεί τον πεθερό του Σιγισμούνδο ως βασιλιάς της Βοημίας, Ουγγαρίας & Γερμανίας. Ο Γεώργιος έγινε σύντομα ένα εξέχων μέλος των Χουσιτών και, μετά το τέλος του Χύντσε Πλάσεκ του Πίρκσταϊν, ο ηγέτης τους.
Τον Αλβέρτο Β΄ διαδέχθηκε ο υστερότοκος γιος του Λαδίσλαος, που κατά τη βασιλεία του η Βοημία διαιρέθηκε σε δύο παρατάξεις: μία πιστή στη Ρώμη, οδηγούμενη από τον Όλντριχ του Ρόζμπεκ (1403-1462) και μία των Χουσιτών, υπό τον Γεώργιο.
Έπειτα από πολλές προσπάθειες για συμφιλίωση, ο Γεώργιος ζήτησε στρατιωτική λύση. Βαθμιαία συγκέντρωσε στρατό στη βορειο-ανατολική Βοημία, όπου οι Χουσίτες ήταν ισχυροί και βρισκόταν το προγονικό του κάστρο Λιτίτσε. Το 1448 βάδισε με τον στρατό του, περίπου 9000 άνδρες, από την Κότνα Χόρα στην Πράγα και απέκτησε την κατοχή της πρωτεύουσας σχεδόν χωρίς αντίσταση.
Ξεκίνησε εμφύλιος πόλεμος, αλλά ο Γεώργιος επέτυχε να νικήσει τους ευγενείς, που παρέμειναν πιστοί στη Ρώμη. Το 1451 ο Φρειδερίκος Γ΄ των Αψβούργων (2ος εξάδελφος του Αλβέρτου Β΄) ως επίτροπος του νεαρού βασιλιά Λαδισλάου, εμπιστεύθηκε στον Γεώργιο τη διοίκηση της Βοημίας. Το ίδιο έτος μία συνέλευση (dieta) στην Πράγα, επίσης απέδωσε την αντιβασιλεία στον Γεώργιο.
Οικογένεια
Νυμφεύτηκε πρώτα το 1440 την Κουνιγούνδη του Στέρνμπεργκ, κόρη του Σμιλ ευγενούς του Στέρνμπεργκ και είχε τέκνα:
Το 1449 απεβίωσε η Κουνιγούνδη και ο Γεώργιος έκανε δεύτερο γάμο το 1450 με την Ιωάννα του Ροζμιτάλ, κόρη του Ιωάννη του Ροζμιτάλ και είχε τέκνα:
Πηγές
Κατηγορία:Οίκος του Ποντιέμπραντυ
Γ΄ κατηγορία ποδοσφαίρου ανδρών Κύπρου 2003-04
Η Γ΄ κατηγορία ποδοσφαίρου ανδρών Κύπρου 2003-04 ήταν η 33η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΠ Κινύρας για 1η φορά στην ιστορία του.
Σύστημα διεξαγωγής
Στο πρωτάθλημα της Γ΄ κατηγορίας 2003-04 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Β΄ κατηγορίας 2004-05. Οι τρεις τελευταίες ομάδες υποβιβάστηκαν στο πρωτάθλημα Δ΄ κατηγορίας 2004-05.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 2002-03
Ομάδες που προήχθησαν στην Β΄ κατηγορία 2003-04
Ομάδες που διαβαθμίστηκαν στην Δ΄ κατηγορία 2003-04:
Ομάδες που διαβαθμίστηκαν από την Β΄ κατηγορία 2002-03
Ομάδες που προήχθησαν από την Δ΄ κατηγορία 2002-03:
Επιπλέον, πριν από την έναρξη του πρωταθλήματος, ο Κινύρας Έμπας και ο ΑΠΟΠ Πέγειας συγχωνεύθηκαν δημιουργώντας τον ΑΠΟΠ Κινύρα Πέγειας, ο οποίος πήρε τη θέση του Κινύρα στο πρωτάθλημα.
Βαθμολογία
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
1 Το παιχνίδι μεταξύ Σουρουκλή και ΑΕΚ/Αχιλλέα διακόπηκε, ενώ το σκορ ήταν 2-1, μετά από συμπλοκή μεταξύ παιχτών των δύο ομάδων. Η Δικαστική Επιτροπή της ΚΟΠ θεώρησε υπαίτιες της διακοπής και τις δύο ομάδες με αποτέλεσμα να μηδενιστούν και οι δύο για το εν λόγω παιχνίδι.
Δείτε επίσης
Κατηγορία:Γ΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2003-2004
Ιωάννης Δούκας Άγγελος Παλαιολόγος Ραούλ Λάσκαρις Τορνίτζης Φιλανθρωπηνός Ασάνης
Ο Ιωάννης Δούκας Άγγελος Παλαιολόγος Ραούλ Λάσκαρις Τορνίτζης Φιλανθρωπινός Ασάνης ήταν Βυζαντινός νέος ευγενικής καταγωγής του 14ου ή του 15ου αιώνα, ο οποίος απεβίωσε σε μικρή ηλικία.
Ο Ιωάννης Ασάνης είναι γνωστός από αναπαράστασή του σε ταφική εικόνα σε ένα μοναστήρι της Πελοποννήσου. Συγγενής μιας αγνώστων στοιχείων Βυζαντινής Αυτοκράτειρας, είναι αξιοσημείωτος για τον ασυνήθιστο αριθμό οικογενειακών επιθέτων που φέρει, τα οποία καταδεικνύουν την καταγωγή του από συνολικά οκτώ Βυζαντινές οικογένειες ευγενών: τους Δουκάδες, τους Άγγελους, τους Παλαιολόγους, τους Ραούλ, τους Λασκαρίδες, τους Τορνικίους, τους Φιλανθρωπηνούς και τους Ασάνηδες.
Ταφική εικόνα
Μία ταφική εικόνα στην οποία αναπαριστάται ο Ιωάννης Ασάνης ανακαλύφθηκε στις αρχές του 20ού αιώνα στην κύρια εκκλησία της Μονής Μεγάλου Σπηλαίου, η οποία ευρίσκεται κοντά στα Καλάβρυτα της Πελοποννήσου, στη σημερινή Ελλάδα. Η εικόνα χάθηκε σε πυρκαγιά το 1934, ωστόσο έχει διατηρηθεί υπό τη μορφή φωτογραφίας.
Η εικόνα είχε αναλογίες 1 επί 0,56 μέτρα και αναπαριστούσε ένα παιδί δίπλα σε μια απεικόνιση της Θεοτόκου και του Ιησού Χριστού σε παιδική ηλικία. Ο Ιωάννης Ασάνης εμφανίζεται με χλωμό πρόσωπο και σκούρα κόκκινα μαλλιά, φορώντας χλαμύδα κοσμημένη με δικέφαλους αετούς, κυκλικά σχήματα και δράκους. Ο ευρισκόμενος σε παιδική ηλικία Χριστός εμφανίζεται να ευλογεί το παιδί, του οποίου το χλωμό και παγωμένο πρόσωπο σε σύγκριση με εκείνα του Ιησού και της Θεοτόκου καταδεικνύουν πως ο Ιωάννης Ασάνης είναι νεκρός.
Ταυτοποίηση
Μια μερικώς διατηρηθείσα επιγραφή επάνω από την εικόνα αποκάλυπτε το ασυνήθιστα μεγάλου μεγέθους όνομα του παιδιού και τη συγγένειά του με αγνώστων στοιχείων Βυζαντινή Αυτοκράτειρα. Τα γράμματα είχαν γίνει σχεδόν αδιευκρίνιστα στα μέσα του 19ου αιώνα, όταν ένας τοπικός καλλιτέχνης τα αποκατέστησε — καθώς σχολιάζει ο ιστορικός Δημήτριος Πολέμης, "είναι αδύνατο να πει κανείς σε ποιόν βαθμό αξιοπιστίας".
Ο Έλληνας αρχαιολόγος Γ. Σωτηρίου ταυτοποίησε την Αυτοκράτειρα με την Ελένη Δραγάση, σύζυγο του Αυτοκράτορα Μανουήλ Β΄ Παλαιολόγου. Με βάση την έρευνα του Σωτηρίου και τις υπάρχουσες ενδείξεις, ο Βούλγαρος ιστορικός Ιβάν Μποζίλοφ κατέληξε στο συμπέρασμα πως η καταγωγή του Ιωάννη Ασάνη συνδέεται με τους τελευταίους ηγεμόνες του Δεσποτάτου του Μυστρά. Ο Μποζίλοφ θεωρεί ως πιθανότερο ενδεχόμενο το πως επρόκειτο για υιό του Δεσπότη Δημήτριου Παλαιολόγου και της τρίτης συζύγου του, Θεοδώρας Ασάνινας. Ωστόσο, δεν αποκλείει το ενδεχόμενο να επρόκειτο για υιό του νεότερου αδερφού του Δημήτριου, Δεσπότη Θωμά Παλαιολόγου, και της συζύγου του, Αικατερίνης Ζαχαρία.
Εφόσον η τελευταία αυτή ταυτοποίηση γίνει δεκτή, ο Μποζίλοφ τοποθετεί τη γέννηση του Ιωάννη Ασάνη τουλάχιστον το 1444 και τον θάνατό του προ του 1449, όταν ο Δημήτριος Παλαιολόγος κυβερνούσε τη Λήμνο. Χρονολογεί, επίσης, την απεικόνιση του παιδιού σε ημερομηνία ύστερη του 1449, όταν ο Δημήτριος έλαβε το μισό τμήμα του Μωριά ως προσωπική του κτήση από τον Αυτοκράτορα Κωνσταντίνο ΙΑ΄ Παλαιολόγο, συμπεριλαμβανομένων των Καλαβρύτων και της Μονής Μεγάλου Σπηλαίου.
Μία ύστερης ημερομηνίας θεωρία τοποθετεί χρονολογικά τον Ιωάννη Ασάνη στα μέσα του 14ου αιώνα. Συγκεκριμένα, ο Τίτος Παπαμαστοράκης τον θεωρεί ως υιό του Δεσπότη Μανουήλ Κομνηνού Ραούλ Ασάνη, ενός στρατιωτικού διοικητή, ο οποίος ήταν αδελφός της Ειρήνης Ασανίνας, συζύγου του Ιωάννη ΣΤ΄ Καντακουζηνού.
Ονομασία
Ο Βρετανός ιστορικός Μάικλ Άνγκολντ θεωρεί τα οκτώ οικογενειακά επίθετα του Ιωάννη Ασάνη ως το "καλύτερο παράδειγμα" της σημασίας που είχαν τα ονόματα για την ένδειξη της ευγενούς καταγωγής στη βυζαντινή κοινωνία. Ο συνάδελφός του, βυζαντινολόγος Διονύσιος Σταθακόπουλος συμφωνεί πως το όνομα του Ιωάννη Ασάνη ήταν "περισσότερο μια απόδειξη της υψηλής κοινωνικής του θέσης, παρά ένας τρόπος ταυτοποίησής του".
Ο Άνγκολντ θεωρεί τη διάταξη των επωνύμων του Ιωάννη Ασάνη ασαφή. Αντιθέτως, ο Μποζίλοφ θεωρεί πως το όνομα των Άσεν ήταν το κύριο επίθετο, λόγω της θέσης του ως τελευταίο, κάτι που φανερώνει την "εντυπωσιακή πολιτική γάμων" της αυτοκρατορικής δυναστείας της Β΄ Βουλγαρικής Αυτοκρατορίας. Ο Μποζίλοφ αναφέρει, επίσης, πως ο αριθμός των ονομάτων ευγενών οικογενειών που φέρει ο Ιωάννης Ασάνης είναι "πραγματικά ασυνήθιστος".
Παραπομπές
Κατηγορία:Βυζαντινοί ευγενείς Κατηγορία:Πρόσωπα του Δεσποτάτου του Μορέως Κατηγορία:Οίκος Παλαιολόγων - Ασέν Κατηγορία:Δυναστεία των Δουκών Κατηγορία:Δυναστεία των Αγγέλων Κατηγορία:Οικογένεια Ραούλ Κατηγορία:Δυναστεία των Λασκαριδών Κατηγορία:Οικογένεια Τορνικίων Κατηγορία:Οικογένεια Φιλανθρωπηνών Κατηγορία:Παιδιά Κατηγορία:Βυζαντινοί του 15ου αιώνα
Γκρίχενμπαϊσλ
Το Γκρίχενμπαϊσλ (Griechenbeisl) είναι ένα παραδοσιακό Αυστριακό εστιατόριο στην Βιέννη.
Πρωτοαναφέρεται στην ιστορία το 1447 και είναι το παλαιότερο εστιατόριο της πόλης. Το σημερινό του όνομα το απέκτησε αργότερα και σημαίνει «Ελληνική ταβέρνα» στην Αυστριακή διάλεκτο.
Το εστιατόριο βρίσκεται κοντά στο Φλάισμαρκτ (Fleischmarkt, κρεαταγορά) μεταξύ μιας Ελληνορθόδοξης εκκλησίας και το Ελληνικό σοκάκι (Griechengasse) στην πρώην ελληνική γειτονιά της Βιέννης. Η εσωτερική αρχιτεκτονική του εστιατορίου είναι παραδοσιακά Αυστριακή όπως και τα γεύματα που προσφέρονται. Διάσημες προσωπικότητες έχουν επισκεφτεί το Griechenbeisl, όπως o Λούντβιχ βαν Μπετόβεν, o Φραντς Σούμπερτ, και o Ρίχαρντ Βάγκνερ.
Εξωτερικοί σύνδεσμοι
Κατηγορία:Κτίρια και κατασκευές στη Βιέννη Κατηγορία:Εστιατόριο
Μελαγχολία
μικρογραφία|Η μελαγχολία ως γυναικεία μορφή με φτερά Μελαγχολία είναι μια διαταραχή διάθεσης, που χαρακτηρίζεται από χαμηλά επίπεδα ενθουσιασμού καθώς και προθυμίας για δραστηριότητα. Η μελαγχολία ισχύει μόνο για τα ψυχικά ή συναισθηματικά συμπτώματα κατάθλιψης. Ομοίως η μελαγχολία στην αρχαία χρήση περιλάμβανε και ψυχικές διαταραχές οι οποίες αργότερα θα διαφοροποιούνταν ως σχιζοφρένειες ή διπολικές διαταραχές.
400 π.Χ-17ος αι. μ.Χ.
Το 400 π.Χ. ο Έλληνας φιλόσοφος Ιπποκράτης θεώρησε ότι το ανθρώπινο σώμα περιείχε τέσσερα κύρια υγρά: αίμα, μαύρη χολή, κίτρινη χολή και φλέγμα. Ένας άνθρωπος αρρώστησε όταν αυτά τα υγρά ήταν εκτός ισορροπίας στο σώμα τους. Μια περίσσεια μαύρη χολή θα έκανε κάποιον να γίνει απογοητευτικός και φοβισμένος. Οι Έλληνες αποκαλούν από τότε αυτή την κατάσταση μελαγχολία. Έγινε ο πρώτος όρος που χρησιμοποιείται για την κατάθλιψη και ο πρώτος τρόπος, με τον οποίο μελετήθηκε ή διαγνώστηκε. Κατά την Αναγέννηση, οι Ευρωπαίοι θεωρούσαν την μελαγχολία ως σημάδι δημιουργικής ιδιοφυΐας. Το δοξάζουν με τέχνη, μόδα και γραπτά έργα.
Μελαγχολία στην ψυχολογία
Σήμερα, η μελαγχολία δεν αποτελεί ένα αυτόνομο πρόβλημα ψυχικής υγείας. Αντ' αυτού, παρατίθεται ως προσδιοριστής για καταθλιπτικές διαταραχές. Αντί να λάβετε μια διάγνωση για μελαγχολία, ένα άτομο είναι πιο πιθανό να λάβει μια διάγνωση μείζονος κατάθλιψης (MDD) με μελαγχολικά χαρακτηριστικά. Το DSM δηλώνει ότι η μελαγχολική κατάθλιψη είναι πιο πιθανό να εμφανιστεί σε άτομα που λαμβάνουν ενδονοσοκομειακή περίθαλψη ή σε άτομα που έχουν υποστεί μείζονα κατάθλιψη. Μπορεί να εμφανιστεί παράλληλα με την εποχική συναισθηματική κατάθλιψη σε μερικούς ανθρώπους, καθώς η επικράτησή της είναι μεγαλύτερη όταν το ηλιακό φως και τα επίπεδα θερμοκρασίας είναι χαμηλά. Η κατάσταση μπορεί επίσης να συμβεί συγχρόνως με κατάθλιψη μετά τον τοκετό ή ψύχωση. Σε ηλικιωμένα άτομα, η μελαγχολική κατάθλιψη μπορεί να θεωρηθεί άνοια.
Συμπτώματα
Σημαντικό είναι, να διευκρινίσουμε ότι η λύπη και η μελαγχολία δεν είναι το ίδιο πράγμα. Αυτές οι δύο έννοιες της ψυχολογίας, έχουν ως βασική διαφορά την διάρκεια. Η αίσθηση της λύπης διαρκεί για ένα μικρό χρονικό διάστημα, ενώ η διαταραχή της μελαγχολίας μπορεί να διαρκέσει μήνες, ακόμα και χρόνια. Η μελαγχολία προκαλεί διάφορες βιολογικές αλλαγές στο σώμα. Τα άτομα με μελαγχολία περνούν περισσότερο χρόνο στη φάση REM και λιγότερο χρόνο στη βαθιά φάση ύπνου. Συχνά έχουν αυξημένα επίπεδα κορτιζόλης, χρόνια φλεγμονή και ψυχοκινητικά προβλήματα. Η κατάσταση μπορεί επίσης να επηρεάσει τη γνωστική επεξεργασία και απόδοση. Η έρευνα υποδηλώνει ότι εμποδίζει τη μνήμη εργασίας, την οπτική μάθηση και την επίλυση προβλημάτων. Αυτές οι επιδράσεις είναι συγκεκριμένες σε περιπτώσεις κατάθλιψης με μελαγχολικά χαρακτηριστικά.
Θεραπεία
Η φαρμακευτική αγωγή και η ηλεκτροσπασμοθεραπεία (ECT) είναι συνήθως οι πιο αποτελεσματικές θεραπείες. Οι ειδικοί συστήνουν τη χρήση της ψυχοθεραπείας ως συμπληρωματική. Η ομαδική και η γνωστική συμπεριφορική θεραπεία μπορούν να βοηθήσουν, ειδικά αν το άτομο έχει συνυπάρχουσες ανησυχίες για την ψυχική υγεία. Οι ψυχίατροι συνήθως αντιμετωπίζουν την μελαγχολική κατάθλιψη των ασθενών τους με αντικαταθλιπτικά. Αυτός ο τύπος κατάθλιψης συχνά ανταποκρίνεται καλύτερα στα παλαιότερα φάρμακα (MAOIs και TCAs) και όχι στα νεότερα (SSRIs). Ωστόσο, τα παλαιότερα φάρμακα τείνουν να έχουν περισσότερες ανεπιθύμητες ενέργειες, με αποτέλεσμα οι ασθενείς να πρέπει να λαμβάνουν υπόψη τα πλεονεκτήματα και τα μειονεκτήματα κάθε φαρμάκου. Οι άνθρωποι που παίρνουν φάρμακα για προβλήματα ψυχικής υγείας συνήθως συμβουλεύονται να συνεχίσουν να εργάζονται με τον θεραπευτή ή σύμβουλό τους κατά τη λήψη φαρμάκων. Οποιεσδήποτε παρενέργειες μπορούν να αντιμετωπιστούν με την κατάλληλη ιατρική βοηθεία. Η ηλεκτροσπαστική θεραπεία σοκ έχει επίσης χρησιμοποιηθεί αποτελεσματικά για την αντιμετώπιση της μελαγχολικής κατάθλιψης. Στην ηλεκτροσπασμοθεραπεία, οι γιατροί παραδίδουν ηλεκτρικά ρεύματα στον εγκέφαλο του ασθενούς προκαλώντας του σύντομες, ελεγχόμενες και επιληπτικές κρίσεις. Οι γιατροί μπορούν να την χρησιμοποιούν σε σοβαρές περιπτώσεις κατάθλιψης που δεν ανταποκρίνονται σε άλλες θεραπείες. Δεδομένου ότι υπάρχει έλλειψη έρευνας σχετικά με τις πιθανές παρενέργειές της, οι εμπειρογνώμονες τη συνιστούν μόνο ως εσχάτη λύση.
Παραπομπές
Κατηγορία:Συναισθηματικές διαταραχές
Χάμφρεϊ Κάρπεντερ
Ο Χάμφρεϊ Κάρπεντερ (1946-2005) ήταν ένας Άγγλος βιογράφος, συγγραφέας και ραδιοφωνικός εκφωνητής.Είναι ευρέως γνωστός για τις βιογραφίες που είχε γράψει ο ίδιος για τον Τζ. Ρ. Ρ. Τόλκιν και για τα άλλα μέλη της λογοτεχνικής ομάδας των Ίνκλινγκς (Inklings).
Βιογραφία
Ο Κάρπεντερ γεννήθηκε στις 29 Απριλίου 1946 στην Οξφόρδη. Στην Οξφόρδη ο Κάρπεντερ, γεννήθηκε, πέθανε και έζησε, σχεδόν, όλη του τη ζωή. Ο πατέρας του ήταν ο επίσκοπος Χένρι Κάρπεντερ και η μητέρα του η Ούριθ Μόνικα Τρεβέλυαν. Ως παιδί ζούσε σε καταλύματα πανεπιστημίου, όπου εργαζόταν ο πατέρας του, ωσότου διοριστεί ο πατέρας του επίσκοπος της Οξφόρδης.
Ο Κάρπεντερ είναι γνωστός και για τις βιογραφίες που έχει συγγράψει, όπως του Τζ. Ρ. Ρ. Τόλκιν, του Ουίσταν Ώντεν, του Έζρα Πάουντ κ.ά.
Ο Κάρπεντερ, ωστόσο, έγραψε και ιστορίες για τον ραδιοφωνικό σταθμό του BBC 3.
Ο Χάμφρεϊ Κάρπεντερ πέθανε στις 4 Ιανουαρίου 2005, από καρδιακή ανεπάρκεια, σε συνδυασμό και με τη νόσο πάρκινσον, η οποία τον ταλαιπωρούσε για πολλά χρόνια.
Εξωτερικοί σύνδεσμοι
Κατηγορία:Άγγλοι συγγραφείς Κατηγορία:Ραδιοφωνικοί συγγραφείς Κατηγορία:Τζ. Ρ. Ρ. Τόλκιν Κατηγορία:Άγγλοι βιογράφοι
Ελένη Χαλκούση
Η Ελένη Χαλκούση (Κωνσταντινούπολη, 17 Φεβρουαρίου 1901 – Αθήνα, 28 Μαρτίου 1993) ήταν σπουδαία Ελληνίδα ηθοποιός, χρονογράφος και μεταφράστρια θεατρικών έργων.